সারদেশ্বরী বালিকা উচ্চ বিদ্যালয়

কালিতলা, দিনাজপুর।

.

**শিক্ষা মণ্ত্রনালয় কর্তৃক নিরুপিত ষষ্ঠ থেকে নবম শ্রেণির পুনর্বিন্যাসকৃত পাঠ্যসূচীর আলোকে মূল্যায়ন নির্দেশনা**

সম্মানিত অভিভাবক,

২০২০ শিক্ষাবর্ষে বিশ্বব্যাপী করোনা মহামারীর কারণে গত ১৬ মার্চ/২০২০ হতে অদ্যাবধি প্রতিষ্ঠানে শ্রেণি কার্যক্রম বন্ধ রহিয়াছে। এমতাবস্থায় শিক্ষামন্ত্রনালয় পরিচালিত সংসদ টিভিতে প্রচারিত পাঠদানসহ প্রাতিষ্ঠানিক প্রচারিত অনলাইন ক্লাস অনুসরণ করে শিক্ষার্থীরা কী ধরণের যোগ্যতা অর্জন করেছে এবং কী ধরণের ঘাটতি রহিয়াছে এবং পরবর্তী শ্রেণিতে করণীয় নির্ধারণের জন্য সরকার শিক্ষার্থীদের মাসব্যপী মূল্যায়ন কার্যক্রম বহাল রেখেছে। এতে অভিভাবক হিসাবে আপনার সহযোগীতা কাম্য । এখন হতে প্রতি সপ্তাহের প্রথমে মূল্যায়নের প্রশ্নপত্র বিদ্যালয় হতে গ্রহন করে বাড়িতে আপনার সন্তান দ্বারা উত্তরপত্র লেখাতে হবে এবং পরবর্তী সপ্তাহের প্রথমে তা জমা দিয়ে পুনরায় প্রশ্নপত্র গ্রহনের জন্য আপনাকে অনুরোধ করা হল। এ প্রক্রিয়া আগামী ১৫ ডিসেম্বর পর্যন্ত চলমান থাকবে।

**আপনার জ্ঞাতার্থেঃ**

১) শিক্ষার্থীদের স্বাস্থ্যবিধি অনুসরণে উৎসাহিত করা

২) শিক্ষার্থীদের এ্যাসাইনমেন্রে মাধ্যমে মূল্যায়ন প্রক্রিয়া মুলত তাদরে শিখন অর্জন যাচাই এবং কোন্ কোন্ ক্ষেত্রে শিখনের ঘাটতি রয়েছে তা নিরুপণ করা। তাই শিক্ষার্থী নিজ হাতে এ কার্যক্রমে অংশগ্রহণে উৎসাহিত করা।

৩) শিক্ষার্থীর অনুধাবন ক্ষমতা ও সৃজনশীলতা বৃদ্ধির জন্য তাদের সক্রিয় অংশগ্রহনে উৎসাহিত করা।

৪) শিক্ষার্থী যেন সময়মত এ্যাসাইনমেন্ট পায় এবং তা যেন যথা সময়ে জমা দেয়া হয় তা নিশ্চিত করা।

৫) নোট বই, গাইড বই বা অন্য কারও লেখা নকল করে এ্যাসাইনমেন্ট জমা দিলে তা বাতিল করা হবে এবং পুনরায় এ্যাসাইনমেন্ট জমা দিতে হবে। এ্যাসাইনমেন্ট তৈরির সময় শিক্ষার্থী যেন কোন নোট বই বা গাইড বইয়ের সাহায্য না নেয় বা অন্য কারও লেখা থেকে নকল না করে তা লক্ষ্য রাখা।

**শিক্ষার্থীদের জন্য নির্দেশনাঃ**

১) শিক্ষার্থীদের শিখনফল অর্জনই মূল উদ্দেশ্য ।পরবর্তী শ্রেণির পাঠ গ্রহনের ক্ষেত্রে এটি সুবিধা প্রদান করবে, তাই এটি অনুসরণ করা জরুরী

২) এ্যাসাইনমেন্ট তৈরি করতে এন সিটিবি প্রণীত ও প্রকাশিত ২০২০ শিক্ষাবর্ষের পাঠ্যপুস্তক ব্যবহার করলেই চলবে। গাইড বই , নোট বই বা বাজার হতে কোন নোটের প্রয়োজন নাই।

৩) মূল্যায়নের ক্ষেত্রে শিক্ষার্থীর নিজস্বতা, স্বকীয়তা ও সৃজনশীলতা যাচাই করা হবে। তাই অন্য কারও নকল করে জমা দিলে তা বাতিল করা হবে এবং পুনরায় সেই এ্যাসাইনমেন্ট জমা দিতে হবে। এ্যাসাইনমেন্ট সরাসরি নিজের হাতে লিখতে হবে। এতে হাতের লেখার যেমন অনুশীলন হবে তেমনি বিষয়টি বুঝতেও সুবিধা হবে।

৫) এ্যাসাইনমেন্ট লেখার ক্ষেত্রে যে কোন কাগজ ব্যবহার করা যাবে। তবে বিদ্যালয় হতে কাগজ সরবরাহ করা হবে।

প্রধান শিক্ষক